ប្រយុទ្ធ ច័ន្ទ្រ៍ឱជា

ប្រយុទ្ធ ច័ន្ទ្រឱជា (ថៃ៖ ประยุทธ์ จันทร์โอชา, អានថា៖ ប៉្រា-យុត ចាន់-អូ-ឆា, កើតថ្ងៃទី២១ ខែមីនា ឆ្នាំ១៩៥៤ )  គឺជាអ្នកនយោបាយ និងមន្ត្រីយោធាចូលនិវត្តន៍មួយរូប ដែលធ្លាប់បានបម្រើការជានាយករដ្ឋមន្ត្រីថៃពីឆ្នាំ២០១៤ រហូតដល់ឆ្នាំ២០២៣។ លោកធ្លាប់បានកាន់តំណែងជារដ្ឋមន្ត្រីក្រសួងការពារជាតិថៃពីឆ្នាំ២០១៩ ដល់ឆ្នាំ២០២៣ ដែលជាមុខតំណែងមួយ លោកបានកាន់ស្របនឹងតំណែងនាយករដ្ឋមន្ត្រី។ ក្រៅពីវិស័យនយោបាយ លោកប្រយុទ្ធបានចូលបម្រើការជាអគ្គមេបញ្ជាការនៃកងទ័ពភូមិន្ទថៃនៅរវាងឆ្នាំ២០១០ និងឆ្នាំ២០១៤ ហើយបានធ្វើរដ្ឋប្រហារយោធាទម្លាក់រដ្ឋាភិបាលនៅក្នុងឆ្នាំ២០១៤ រួចបានតម្លើងក្រុមប្រឹក្សាជាតិដើម្បីសន្តិភាព និងសណ្ដាប់ធ្នាប់ឡើងជារដ្ឋាភិបាលយោធាដឹកនាំប្រទេសពីថ្ងៃទី២២ ខែឧសភា ឆ្នាំ២០១៤ រហូតដល់ថ្ងៃទី១០ ខែកក្កដា ឆ្នាំ២០១៩។

 ឯកសារយោង 

ចំណាត់ថ្នាក់ក្រុម:នាយករដ្ឋមន្ត្រីថៃ